CELEX: 62015CN0577
Language: sk
Date: 2015-11-09 00:00:00
Title: Vec C-577/15 P: Odvolanie podané 9. novembra 2015: SV Capital OÜ proti rozsudku Všeobecného súdu (tretia komora) z 9. septembra 2015 vo veci T-660/14, SV Capital OÜ/Európsky orgán pre bankovníctvo (EBA)

18.1.2016   
            
            
               SK
            
            
               Úradný vestník Európskej únie
            
            
               C 16/22
            
         Odvolanie podané 9. novembra 2015: SV Capital OÜ proti rozsudku Všeobecného súdu (tretia komora) z 9. septembra 2015 vo veci T-660/14, SV Capital OÜ/Európsky orgán pre bankovníctvo (EBA)
   (Vec C-577/15 P)
   (2016/C 016/28)
   Jazyk konania: angličtina
   
      Účastníci konania
   
   
      Odvolateľka: SV Capital OÜ (v zastúpení: M. Greinoman, lawyer)
   
      Ďalší účastníci konania: Európsky orgán pre bankovníctvo (EBA), Európska komisia
   
      Návrhy odvolateľky
   
   Odvolateľka navrhuje, aby Všeobecný súd:
   
               —
            
            
               zrušil rozsudok Všeobecného súdu z 9. septembra 2015 vo veci T-660/14 v časti 1. v ktorej vyhlasuje, že žaloba proti rozhodnutiu C 2013 002 EBA je neprípustná, 2. v ktorej zrušuje rozhodnutie 2014-C1-02 odvolacej rady európskych orgánov dohľadu zo 14. júla 2014 v časti týkajúcej sa prípustnosti odvolania odvolateľky a 3. v časti, ktorá sa týka trov konania,
            
         
               —
            
            
               vrátil vec na ďalšie konanie pred Všeobecným súdom,
            
         
               —
            
            
               uložil odporcom v odvolacom konaní povinnosť nahradiť trovy konania a vedľajším účastníkom konania povinnosť znášať svoje vlastné trovy konania.
            
         
      Odvolacie dôvody a hlavné tvrdenia
   
   Na podporu svojho odvolania proti rozsudku Všeobecného súdu z 9. septembra 2015 vo veci T-660/14 odvolateľka uvádza tieto žalobné dôvody a tvrdenia:
   Všeobecný súd rozhodol ultra petita,
   Všeobecný súd porušil článok 60 ods. 1 nariadenia č. 1093/2010 (1), pretože odvolanie proti rozhodnutiu EBA C 2013 002 bolo podané včas, keďže o ňom najprv rozhodla odvolacia rada európskych orgánov dohľadu,
   Všeobecný súd porušil článok 48 ods. 2 Rokovacieho poriadku Všeobecného súdu (platného do 31. decembra 2014),
   Všeobecný súd porušil článok 263 ZFEÚ, pretože odvolanie proti rozhodnutiu EBA C 2013 002 bolo podané včas, keďže správne konanie pokračovalo až do 14. júla 2014,
   Všeobecný súd porušil článok 45 Štatútu Súdneho dvora Európskej únie, keďže vzhľadom na okolnosti vyššej moci bolo odvolanie proti rozhodnutiu EBA C 2013 002 podané včas,
   Všeobecný súd porušil článok 263 ZFEÚ a článok 60 ods. 1, ako aj článok 61 ods. 1 nariadenia č. 1093/2010, pretože odvolanie proti rozhodnutiu EBA C 2013 002 bolo prípustné, keďže rozhodnutie bolo adresované odvolateľke a pretože sa toto rozhodnutie odvolateľky priamo a individuálne týkalo,
   Rozhodnutie EBA C 2013 002 obsahuje skutkové vady,
   Rozhodnutie EBA C 2013 002 obsahuje nesprávne posúdenie,
   Rozhodnutie EBA C 2013 002 porušuje článok 39 ods. 1 nariadenia č. 1093/2010 a článok 16 kódexu dobrého administratívneho správania EBA,
   Rozhodnutie EBA C 2013 002 obsahuje porušenie bodu 3 ods. 3, 4 a 5 interných pravidiel EBA,
   Rozhodnutím EBA C 2013 002 došlo k zneužitiu právomoci a iracionálnemu postupu zo strany EBA.
   
      (1)  Nariadenie Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/78/ES (Ú. v. EÚ L 331, s. 12).